CELEX: C2007/042/61
Language: bg
Date: 2007-02-24 00:00:00
Title: Дело T-401/06: Иск, предявен на 28 декември 2006 г. — Brosmann Footwear (HK) and Others с/у Съвета

24.2.2007   
            
            
               BG
            
            
               Официален вестник на Европейския съюз
            
            
               C 42/34
            
         Иск, предявен на 28 декември 2006 г. — Brosmann Footwear (HK) and Others с/у Съвета
   (Дело T-401/06)
   (2007/C 42/61)
   Език на производството: английски
   Страни
   
      Ищци: Brosmann Footwear (HK) Ltd (Kowloon, Хонг Конг), Seasonable Footwear (Zhong Shan) Ltd (Banfu, Китай), Lung Pao Footwear (Guangzhou) Ltd (Guangzhou, Китай), Risen Footwear (HK) Co. Ltd (Kowloon, Хонг Конг) [представители: L. Ruessmann, A. Willems, адвокати]
   
      Ответник: Съвет на Европейския съюз
   Искания на ищеца
   
               —
            
            
               Да се отмени Регламент (ЕО) № 1472/2006 на Съвета в частта му, в която налага антидъмпингово мито върху износа на ищците;
            
         
               —
            
            
               да се осъди Съветът на Европейския съюз да заплати съдебните разноски.
            
         Правни основания и основни доводи
   С настоящия иск ищците търсят отмяна на оспорвания регламент в частта му, в която налага антидъмпингово мито върху техния износ за Европейския съюз. Предявяват се следните основания за иска:
   
               —
            
            
               Нарушение на член 2, параграф 7, буква б) и на член 9, параграф 5 от Регламент (ЕО) № 384/96 на Съвета от 22 декември 1995 година за защита срещу дъмпингов внос („Базов регламент“), на член VI от ГАТТ, както и на принципите за забрана на дискриминацията, nemo auditur и оправданите правни очаквания, произтичащо от неправомерното бездействие на институциите на Общността във връзка с индивидуалното разглеждане на всяка молба за предоставяне на режим на третиране като пазарна икономика (MET) и на режим на индивидуално третиране (IT);
            
         
               —
            
            
               Нарушение на членове 18 и 20 от Базовия регламент и нарушение от страна на институциите на Общността на правото на защита на ищците, неправомерно бездействие във връзка с информирането на ищците за режима на третиране, предоставен на молбите за MET и IT;
            
         
               —
            
            
               явна грешка в преценката, както и нарушение на членове 5, параграф 4 от Базовия регламент при изчисляването на процентния обем на производството на производителите от Общността, поддържащи разследването, на член 1, параграф 4 от Базовия регламент при определянето на характеристиките на продукта, на член 17 от Базовия регламент и на член 253 ЕО в подбора при определянето на представителната извадка на производителите-износители, на член 3, параграф 2 от Базовия регламент, и на член 253 ЕО при установяването на вредата, на член 3, параграф 2 от Базовия регламент при установяването на причинната връзка между дъмпинговия внос и вредата, и накрая, нарушение на член 9, параграф 4 от Базовия регламент при изчисляването на равнището на отстраняване на вредата.